JohanHeinsen/ENO huggingface dataset:
Kiøbenhavns Postrytter, 1787-07-20
De Patriotiske Søerøvere paa udersøen giøre deres Sager ret godt, og have, foruden 7 Skibe med Halm og Havre, ogsaa opkapret et Geldernsk Fartøy med 30 Prindslige Soldater, en dito Borgmester, og en dito Præst, som altsammen er kiendt for gode Priser. Arvestadtholderen har imidlertid tilskrevet Raadspensionairen Fagel, og paa det alvorligste besværet sig over disse Kaperier. De Hollandske Staters Beslutning, at anholde om den Franske Regierings Mægling, er ved Storpensionairen overleveret den Franske Ambassadeur. Den blev i Gaar fremlagt i Generalstaternes Forsamling; og det vil nu vise sig, hvad de andre 6 Provindsers Deputerede vil resolvere derpaa. Man tvivler meget om, at Pluraliteten i Generalstaternes Forsamling vil bifalde denne Beslutning, siden det lader, som Nationen helst ønsker, at det Londonske og Berlinske Hof ogsaa maatte spørges til Raads i en saa vigtig og dem ligesaavel som Frankerig interesserende Sag.
Kiøbenhavns Postrytter, 1787-07-20
London, den 10 Julii. J Gaar kom en Expresser fra vor Minister i Haag til Statssecretair Carmarthen, hvis Depescher maa have været meget vigtige, siden der ey allene strax derefter blev holdet Cabinetsraad, men der endog, da dette var forbi, afgik Expresser til Jrland, Holland, Frankrig, Spanien og Rusland. Paa Børsen taltes der samme Dag om en fransk og en preussisk Leyr, som begge formeredes ved de Hollandske Grændser. Commodore Lewison Gower er endnu i Dag ikke afseilet med sin Flaade. Derimod er der gaaet Ordre til Plymouth, om i Hast at udruste endnu tre Fregatter.
Kiøbenhavns Postrytter, 1787-07-20
Den Hollandske Gesandt, Hr. van Lynden, skal, i en Privataudience, have overleveret Kongen en vigtig Memoire, betreffende de hollandske Sagers nærværende Udseende. Den Preussiske Gesandt, Greve von Luft, har med Statssecretairerne ofte Conferencer, der vist nok ogsaa angaae Republiken Holland.
Kiøbenhavns Postrytter, 1787-07-20
Fra Wesel, den 10 Julii. Den 7de hujus, om Morgenen, modtog General von Gaudi en Coureer fra Berlin, og expederede strax derpaa 2 Officerer i fuld Regimentsuniform som Courerer; den eene til Paris og den anden til Haag. Desuden blev endnu en Coureer affærdiget til Regieringspræsidenten i Cleve, efter hvis Ankomst sammesteds alle Collegier forsamledes, og befalede Bønderne ufortøvet at levere et vist Antal Stykheste. Om Formiddagen Klokken 11 fik alle Officerer ved Parolen Ordre til at holde deres Feldt equipage i Stand, for at være marschfærdige, naar behøvedes. Dagen efter, endskiønt det var Søndag, bleve Kanonerne udtagne af Tøyhuuset, for at sættes i fuldkommen Stand.
Kiøbenhavns Postrytter, 1787-07-20
J Dag er man beskæftiget med at forfærdige skarpe Patroner, og der er sendt Marschordre til alle i Hamm, Bielefeld, Hervord, Minden og Emden liggende Regimenter. Der bliver ogsaa afstukket tvende Leire, een ved Goch og een ved Emmerich. To Regimenter Cavallerie skulle allerede være paa Veyen hertil. Kort sagt: alting er her i den største Bevægelse; og der er i en Tid af 24 Timer affærdiget i alt 19 Courerer herfra.
Kiøbenhavns Postrytter, 1787-07-20
Paa alle her liggende Hollandske Skibe er der efter Kongel. befaling gjort Beslag, da de skulle bruges til at transportere Krigsmunition. J Dag bliver overalt i Landet opkjøbt Forraad af Rug, Hvede, Byg, Havre, Høe og Halm.
Kiøbenhavns Postrytter, 1787-07-20
Cleve, den 11 Julii. Man siger og skriver her offentlig, at Kongen har beordret 40 Batailloner Infanterie, 30 Escadroner Cavallerie, foruden de Ebenske Husarer og et Corps Dragoner, som tilsammen vil udgiøre en Armee imellem 50 og 60000 Mand, at marschere til Holland. Den her værende Regiering og Kammeret har derfor holdet overordentlige Forsamlinger, og man giør de hurtigste Anstalter for disse Troppers Marsch, som man siger, skal commanderes af General von Gaudi.
Kiøbenhavns Postrytter, 1787-07-20
Bønderne have allerede i Gaar maattet bringe deres Heste til en bestemt Samlingsplads, for deraf at kunde udsøge Stykheste; og Stykknegtene ere alle antagne.
Kiøbenhavns Postrytter, 1787-07-20
Nederelsen, den 12 Julii. Et Brev fra Zurphen leverer en omstændelig Beretning om Maaden, hvorpaa alle Patrioter i Provindsen, Geldern ere gjorte vaabenløse, og man undrer sig over, at denne Expedition endda er gaaet saa vel af, det er at sige, uden Blodsudgydelse; thi at der f. Ex. allene i Staden Zütphen er ruineret Patriot Vinduer over for 10000 Gylden, anseer man nu ikke længer for noget betydeligt. Det skal have været et meget rørende Syn, da Orange=Flaget (just det samme, som ved den forrige Revolution 1748 blev brugt) igien saaes, og samtlige Præster, Borgemestere og Raadsherrer, svingende Hattene over Hovedet, udraabte deres Oranien leve! – Ligeledes er det gaaet til i de øvrige Stæder og største Landsbyer, og saavel det Militaire som Civile, ja endog nogle af Præsteskabet havde prydet sig med Orange=Sløyser.
Kiøbenhavns Postrytter, 1787-07-20
Kiøbenhavn, den 20 Julii. Den 1ste Junii er Kammerraad, Niels Tønder Lund, beskikket at være Committeret i det Vestindisk Guineiske Rente og General=Toldkammer. Secretair, Christian Aggerskow, ligesaa at være surnummerair Committeret sammesteds. Den 8de er Sognepræst, Hr. Andreas Schytte, beskikket at være Sognepræst til Drangedals Præstegield i Aggershuus Stift. Den 15de er Studiosus, Peter Neergaard Schov, confirmeret at være Sognepræst for Ørsløv og Bierre Meenigheder i Sielland. Capellan, Hr. Otto Jacobi With, beskikket at være Sognepræst for Schrydstrup Meenighed i Riber Stift. Byefoged, Søren Lintrup Bech, ligesaa at være tilligemed Byeskriver i Vordingborg. Den 22de er Studiosus, Lauriz Schuurmann, confirmeret at være adjungeret og succederende Sognepræst for Lindelse Meenighed paa Langeland. Professor Theologi og Sognepræst, Hr. Peder Hansen, beskikket at være Sognepræst til Helliggeistes Kirke i Kiøbenhavn. Capellan, Hr. Samuel Mandal, ligesaa at være Sognepræst til Reendalens Præstegield i Aggershuus Stift.
Kiøbenhavns Postrytter, 1787-07-20
Under Dato 22de Junii haver Hs. Kongel. Majestæt allernaadigst bevilget, at det i Kiøbenhavn værende Islandske Litteratur=Selskab maa føre Navn af Det Kongelige Jslandske Litteratur=Selskab.
Kiøbenhavns Postrytter, 1787-07-20
Under Dato 19de Julii er fra Kiøbenhavns Raadstue udgaaet følgende Placat. ber-Præsident, samt Borgemestere og Raad udi denne Kongelige Residentsstad Kiøbenhavn, giøre vitterligt: At, uagtet man er forvisset om, at ingen af denne Stads veltænkende og retskafne Borgere have taget nogen Deel udi de i nogle Aftener anstillede dristige og voldsomme Uroeligheder, saa bliver dog herved efter befaling, til saadanne Uordener, saavidt mueligt, at hæmme, alle HuusEiere og Huusbonder her i Staden, og især HaandværksFolk og deslige, alvorligen tilholdte, at de efter Klokken 8 Slet om Aftenen ikke lade deres Børn, Svende, Drenge eller Tienestefolk indfinde sig paa Gaderne, uden for saavidt de have lovligt Ærinde, da de dog ikke nogensteds maae blive staaende, eller samle sig, men efter forrettet Ærinde, strax igien bør forføye sig hiem, i vidrigt Fald maae de tilskrive sig selv den Ulempe, som dem desformedelst kunde tilføyes, og Husbonderne, Huuseierne, eller deres Mestere være ansvarlige for det Onde, som i Mangel af deres Paapassenhed i den Henseende kunde foraarsages. Ligesom ogsaa Folkene paa de her liggende Skibe advares, at de, som forhen meldt, afholde sig fra at komme paa Gaderne efter forskrevne Tid.
Kiøbenhavns Postrytter, 1787-07-20
Ved Frue latinske Skole i Skindergaden No. 9, er hos Guldsmed Berling, en meubleret Stue paa 3 Fag, og et Sovekammer 3 Fag, tillige et Pulterkammer, for en Cavaleer eller anden honet Person til Leye.
Kiøbenhavns Postrytter, 1787-07-20
AVERTISSEMENTS. Mandagen den 23de Julii førstkommende, om Formid W. H. dagen Klokken 9 Slet, bliver i Wartou Hospital, No. 46 i Farvegaden, ved offentlig Auction bortsolgt endeel Gods og Løsøre af de afdøde Lemmers Efterladenskaber, bestaaende af Sølv, Tin, Kobber, Stoele, Borde, Linned, Gang= og Sengeklæder med videre, hvorfor Betalingen erlægges strax paa Auctionsstædet uden nogen givende Credit, til hvem det end være maatte, hvilket tiener de Kiøbende til behagelig Efterretning. Mandagen den 23de Julii førstkommende, om Eftermiddagen Klokken imellem 2 og 4 Slet, bliver ved offentlig Auction 4de og sidste Gang opbuden, for til den Høystbydende at bortsælges, de Herrer John & William Browns & Compagnies Boes Huus, beliggende i Brogaden No. 1 paa Christianshavn, hvilket Huus i Følge Vurderings=Forretningen af Dato 19de Maji sidstleden, bestaaer, 1) Hiørnehuset ved Knippels=Broe til Gaden af 6 Fag, og til Vandet 7 Fag, 3 Etager høy, Værelserne betrukne, panelede og mahlede, samt gibsede Lofter; Kielder under heele Huset; J Værelserne er 14 Jern=Kakkelovne; et Gaardsrum broelagt, derudi en Portion færsk Pompevand med Opstander og Jærn=Pomperedskab; til Stedet behørig Brandredskab. 2) Et ved dette Huus og ud til Vandet staaende Pakhuus, 5 Etager høyt med Vinde og Toug, samt 2de Udlæggere med videre, alt efter de Conditioner, som paa Auctionsstædet vorder bekiendtgjorte, og hvilke forinden kan erfares hos Procurator Beyer, boende i Laxegaden Nr. 311.
Kiøbenhavns Postrytter, 1787-07-20
Tirsdagen den 24de Julii førstkommende, om Formiddagen Klokken 11 Slet, bliver Hr. General=Krigs-Commissair John Browns Boes Herre=Gaard og Gods, Benzons Eye kaldet, beliggende paa Roeskilde Amt, med sammes Bygninger, underliggende frie Hartkorn, Bøndergods, Kirker og Kirke-Tiender, samt øvrige tilliggende Eiendomme, tilligemed Gaardens Besætning, samt Gaards- og Avlings-Redskaber, ved offentlig Auction paa bemeldte Benzons Eyes Hoved-Gaard, Første Gang opbuden, for til den Høystbydende at bortsælges; efter de Conditioner, som paa Auctionsstædet vorder bekiendtgjorte, og som forinden kan erfares hos Procurator Beyer i No. 311 i Laxegaden.
Kiøbenhavns Postrytter, 1787-07-20
Directionen for det kongel. octroierede Danske Asiatiske Compagnie bekiendtgjør herved, at Onsdagen den 25de Julii förstkommende, om Formiddagen ved 9 Slet, bliver, udi Compagniets Huus paa Christianshavn, foretaget Auction over den med Skibet Prindsesse Charlotta Amalia fra Canton i China hiembragte Ladning, og kan Vahrene gre Dage forinden Auctionen af Liebhaberne i Compagniets Pakhuuse tages i Øyesyn.
Kiøbenhavns Postrytter, 1787-07-23
Kiøbenhavns No. Aar. Janus, huus. umann.
Kiøbenhavns Postrytter, 1787-07-23
Post-Tidender. me. Mandagen, den 23 Julii. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1787-07-23
Constantinopel, den 20 Junii. De nyeste Beretninger fra Ægypten af 18de April beskrive Rebellernes Forfatning meget slet, og beregne deres hele Antal den Gang neppe til 800 Personer, der dog have Haardnakkenhed nok til at trodse Overmagten. Den gamle Storadmiral har derfor faaet befaling at blive der, indtil alting igien er fuldkommen roeligt, og Rebellerne ere aldeles udryddede eller ydmygede.
Kiøbenhavns Postrytter, 1787-07-23
Madrit, den 25 Junii. Een af vore bekiendteste Læger har udgivet et Skrivt imod Aareladning, som han tilskriver mange farlige Sygdomme. Efter en Beregning, hvormed han slutter Værket, spildes der i Spanien hvert Fierdingaar 40 Millioner Unzer Blod ved denne, efter hans Tanker, høystskadelige Operation.
Kiøbenhavns Postrytter, 1787-07-23
Rom, den 28 Junii. Blant andre ubehagelige Tidender har Hs. Hellighed da ogsaa faaet denne, at samtlige Pavelige Missionairer ere forjagede af Keiserdommet China, og flygtede til Manilla, hvor de indtil videre opholde sig. Allene de af det Romersk Keyserlige Hof etablerede Missionairer skulle herefter taales der.
Kiøbenhavns Postrytter, 1787-07-23
Wien, den 7 Julii. Følgen af Oprøret i de Østerrigske Nederlande og af Stændernes Trodsen er nu endelig blevet saadan, som man strax i Begyndelsen giættede. Keyseren vil, at hans velgiørende Planer og Udkaste skulle gaae frem, og de straffes, som sætte sig derimod. Hele Natten imellem den 5te og 6te hujus var det samtlige Hofkrigsraad forsamlet. Strax den 6te om Morgenen gik der befaling til at standse med alle Bygningsanstalter; alle Leyrene bleve afsagte, og 20 Regimenter, hvoriblant 4 af Cavalleriet, bleve beordrede ufortøvet at tiltræde Marschen til Nederlandene. Alting gaaer saa hurtig som mueligt, og i Overmorgen udmarschere allerede 6 Compagnier Artillerister herfra. Dette er ikke noget Rygte, men reen Sandhed, hvorom man siden i Gaar Aftes ingen Tvivl kan have, siden man her har Syn for Sagen. – Tropperne, som have Ordre at gaae til Nederlandene, udgiøre næsten 60000 Mand. Commandeuren er vel ikke endnu bekiendt, men man formoder, at Feldtmarschal-Lieutenant Greve von Kauniz vil blive Manden.
Kiøbenhavns Postrytter, 1787-07-23
Feldtmarschal Landon og flere store Generaler blive daglig kaldede til Keiseren, som uophørlig arbeyder med sine Departementschefer og Cabinetsecretairer. Jmellem dette og Brüssel gaaer og kommer der Coureer paa Coureer. – De her ankomne 2de Brabantske Deputerede have endnu ikke faaet Audience hos Monarken.
Kiøbenhavns Postrytter, 1787-07-23
Den 11de Julii. De til Nederlandene commanderede Cavallerie=Regimenter ere: Waldeck, Kayser, Richecourt, Chevauxlegers og de Haddickske Husarer, desuden 13 Jnfanterie=Regimenter, 2 Regimenter Croater, 2 Batailloner Warasdiner, 4 Compagnier Artillerie, og 1 Pontonneer-Compagnie.
Kiøbenhavns Postrytter, 1787-07-23
Brüssel, den 9 Julii. De Brabantske Stænder have, paa det Brev fra Statskanzleren, Fyrste von Kaunitz, som Erkehertuginde-Gouvernantinden og hendes Gemal i Gaar bekiendtgjorde, (hvoraf man iblant andet erfarede, at Keiseren vilde, Deres Kongel. Høyheder, saa hastig mueligt, skulde begive og til Wien) endnu samme Dags Aften givet følgende uformodede Svar: "Stændernes Bestyrtelse over Deres Kongel. Høyheders forestaaende Bortreyse er ubeskrivelig. De skiælve ved at tænke sig den Fortvivlelse, som ved Fyrste Kaunitzes Brevs Bekiendtgiørelse maatte bemestre sig Borgerne af alle Classer. De frygte for den skrækkeligste Forvirring, siden Roligheden blot ved D. K. Høyheders Tilstædeblivelse kan vedligeholdes, og det Almindelige har Tillid til Dem, og til Dem allene. D. K. H. maa altsaa i det ringeste udsætte denne Reyse, indtil Keiseren først har truffet tienlige Midler til Rolighedens Vedligeholdelse; ellers er det plat umueligt, at de i alle Stæderne og paa Landet be frygtende Uordener kan forebygges. Vi besværge derfor D. K. H. at tage Sig en heel Nations Vel ret nær til Hierte, da vi af den oprigtigste og stærkeste Tilbøyelighed til vor Souverain, ere færdige at opofre vor sidste Blodsdraabe. Keyseren maae, da Han gav Ordre til D. K. H. Bortreyse, gandske vist ikke have været tilstrækkelig underrettet om disse langt bortliggende Landes sande Tilstand, ikke heller maa Han have vidst, at Hans Undersaatters Rolighed og Vel var saa nøye forbunden med D. K. H. Nærværelse, at det fuldstændigste Anarchie maa blive en nødvendig Følge af denne Reyse. Vi anholde derfor indstændig hos D. K. H., at De i største Hast ville affærdige en Coureer til Keiseren, og begiære Reysen udsat.
Kiøbenhavns Postrytter, 1787-07-23
London, den 13 Julii. Man vil her tilforladelig vide, at det Franske Hof har fast besluttet, paa det kraftigste at understøtte det Antioraniske Partie i Holland, der maa saa følge deraf hvad der vil.
Kiøbenhavns Postrytter, 1787-07-23
Jmellem os og Haag gaae daglig Courerer frem og tilbage. Jngen Dag forløber uden Cabinetsforsamlinger, og det kan ikke feyle, at vort Hof jo om nogle Dage maa fatte en Beslutning. Man venter formodentlig efter den franske Regierings cathegoriske Svar paa vort Hofs Spørgsmaale; og paa dette Svar beroer naturligviis Hollands, maaskee ogsaa Engellands, tilkommende Skjæbne. - Hertugen af Pork ventes vist her til Staden først i August Maaned, og dersom de Hollandske Sager ikke snart tage en gunstigere og fredeligere Vending, saa ere de andre 4 Kongel. Prindser ligeledes betænkte paa at forlade det faste Land, og reyse fra Hannover og Göttingen herhid med Hertugen, af York. Udsigterne blive hver Dag betænkeligere under nærværende Omstændigheder. J Forgaars blev i Admiralitetshuuset holdet et stort Søekrigsraad, hvorved ogsaa den gamle Admiral Rodney var tilstæde. – J Plymouth fortfares med de begyndte Udrustninger, og i Chatam er Arbeydsfolkenes Arbeydstimer, men ogsaa deres Arbeydsløn, fordobblet.
Kiøbenhavns Postrytter, 1787-07-23
Haag, den 14 Julii. Den Satisfaction, som det Kongel. Preussiske Hof ved sin Minister, Hr. von Thulemeyer, har forlangt, skal efter Forlydende bestaae 1) i en personlig Afbigt for Hs. Preussiske Majestæt; 2) en ligedan Afbigt for Prindsessen af Oranien, for de imod Hs. Kongel. Høyhed udviiste Forhaanelser; 3) Prinds Arvestadtholderens Jndsættelse i alle sine forrige Prærogativer, og 4) et cathegorisk Svar inden tre Gange 24 Timer.
Kiøbenhavns Postrytter, 1787-07-23
Siden den 11te hujus have Piquetterne og Patrouillerne her paa Gaderne været fordobblede, og Geværer og Kanoner skarpt ladte. Patrioterne zittre ved alt hvad der er Prindsligt, og de Committerede Raadsherrers Byesvende rive Folk paa Gaderne deres (det første Bogstav af Prindsens Navn) af Hattene, og confisquere alle guule Blomster paa Torvene og i Vinduerne. En stakkels fattig Billedkræmmer blev i Gaar arresteret som Statsfange, fordi han iblant sit Kram havde Prindsens, Prindsessens og Hertugen af Brunsvigs Portraiter.
Kiøbenhavns Postrytter, 1787-07-23
Den 17de Julii. J Gaar Middags ankom atter en Preussisk Feldtjæger fra Berlin med nye Depescher til Baron von Thulemeyer. Han skal have gjort Reysen i overordentlig kort Tid. – Staterne af Holland, som først havde besluttet at udsætte deres Sammenkomst i 8 Dage, ere faldne paa andre Tanker, og have i Dag igien været forsamlede. I deres Svar til Kongen af Preussen, som de have ladet hans Gesandt Hr. Thulemeyer tilstille, sige de iblant andet: "at de havde fundet det omgængelig nødvendigt at hindre Prindsessen at komme til Haag, da de maatte befrygte, at Hendes Ankomst der vilde foraarsaget alt for store Bevægelser imellem Folket. De havde altsaa, ved dette Skridt, blot havt til Øyemeed, at vedligeholde Roelighed og god Orden, og forebygge den befrygtende Uorden. Men da dette altsammen overhovedet ikkun er og bør ansees for huuslige Anliggender, saa kunne de ikke forestille sig, at Hs. Preussiske Majestæt vil befatte sig dermed, og de vente meget meere den Agtelse fra Hs. Majestæts Side, som een Souverain er den anden skyldig."
Kiøbenhavns Postrytter, 1787-07-23
Den Hollandske Minister i Berlin, Baron van Rheden, har meldet Generalstaterne, at det Preussiske Hof har sendt en Coureer til Paris, til sin der værende Gesandt, Baron von Golz, og befalet ham: at tilkiendegive det Franske Hof, hvor fornærmet hans Konge fandt sig ved Prindsessen af Oraniens Anholdelse paa sin Reyse til Haag, samt lægge til: at Hs. Preussiske Majestæt venter, at Kongen af Frankerig vil ved sin Medvirkning sørge for, at ham bliver givet den forlangte Satisfaction."
Kiøbenhavns Postrytter, 1787-07-23
Fra det Brandenburgske, den 16 Julii. Rygtet gaaer, at den Hollandske General du Moulin er gaaet i Preussisk Tieneste som Høystcommanderende ved Jngenieurcorpset. Tidenden om Kongens Søsters Arrestering af det Antioraniske Partie har gjort en forfærdelig Opsigt i Berlin, og man lægger Mærke til, at Hs. Majestæt strax, og siden daglig, har havt Conferencer med begge Cabinetsministrene Grev von Finkenstein og von Herberg. Sagen tages, som det synes, meget alvorlig, og man er ikke lidet nysgierrig efter at viide Udfaldet.
Kiøbenhavns Postrytter, 1787-07-23
Kiøbenhavn, den 23 Julii. J Aftes kom Hs. Kongel. Høyhed Kronprindsen i høyeste Velgaaende tilbage til Frederichsberg.
Kiøbenhavns Postrytter, 1787-07-23
Den 23de Maji d. A. er Fuldmægtigen i det Kiøbenhavnske og Siellandske Told-Contoir, Hans Muus, udnævnt til at være Renteskriver for bemeldte Contoir. Den 6te Junii Copiisten Nicolai Henrich Bredal til 2den Fuldmægtig sammesteds, og Søren Egeriis igien til Copiist i hans Sted.
Kiøbenhavns Postrytter, 1787-07-23
J Tallotteriets 354de Trækning i Wandsbeck den 19de Julii udkom følgende Numere: Meteorologiske Observationer. Therm.
Kiøbenhavns Postrytter, 1787-07-23
Barom.
Kiøbenhavns Postrytter, 1787-07-23
Vinden. 19 Varme. S. V. 16 Julii. S. S. V. V. S. V. S. S. V.
Kiøbenhavns Postrytter, 1787-07-23
Udi afvigte Uge fra den 14de Julii til den 21de dito, ere i denne Kongel. Residencestad copulerede 14 Par. Fødte Drenge 36. Piger 22. Tilsammen fødte 58. Døde Mænd 12. Qvinder 14. Drenge 14. Piger 10, af følgende Sygdomme: Alderdom 2. Barselseng 1. Brystsyge 1. Falden til døde 1. Feber 1. Forraadnelses=Feber 4. Gicht 1. Halssyge 1. Hidsig Feber 2. Kopper 2. Nervesyge 1. SkarlagensFeber 5. Slag 10. Tænder 3. Tærende Syge 7. Uangivne Svagheder 5. Vattersot 3. Tilsammen døde 50. Altsaa 8 flere fødte end døde.
Kiøbenhavns Postrytter, 1787-07-23
AVERTISSEMENTS. Tirsdagen den 24de Julii førstkommende, om Formiddagen Klokken 11 Slet, bliver Hr. General Krigs-Commissair John Browns Boes Herre-Gaard og Gods, Benzons Eye kaldet, beliggende paa Roeskilde Amt, med sammes Bygninger, underliggende frie Hartkorn, Bøndergods, Kirker og Kirke-Tiender, samt øvrige tilliggende Eiendomme, tilligemed Gaardens Besætning, samt Gaards- og Avlings-Redskaber, ved offentlig Auction paa bemeldte Benzons Eyes Hoved-Gaard, FORSTe Gang opbuden, for til den Høystbydende at bortsælges; efter de Conditioner, som paa Auctionsstædet vorder bekiendtgjorte, og som forinden kan erfares hos Procurator Beyer i No. 311 i Laxegaden.
Kiøbenhavns Postrytter, 1787-07-23
Directionen for det kongel. octroierede Danske Asiatiske Compagnie lader herved bekiendtgjøre: at Onsdagen den 25de Julii förstkommende, om Formiddagen ved 9 Slet, bliver udi Compagniets Huus paa Christianshavn, foretaget Auction over den med Skibet Prindsesse Charlotta Amalia fra China hiembragte og forhen averterede Ladning, og tilkiendegives tillige, at Auctionen tager sin Begyndelse i fölgende Orden: Sago, Radix China, Rhaaburbara, Snør Rottinger, Laquerede Vahre, Betrækpapiir, Silke-Estoffer, Porcelain, og continuerer Auctionen saaledes, som paa Auctionsstædet nærmere vorder bekiendtgjort, Imidlertid kan Vahrene daglig forud i Compagniets Pakhuuse tages i Øyesyn.
Kiøbenhavns Postrytter, 1787-07-23
Onsdagen den 25de Julii førstkommende, om Formiddagen Kl. 10 Slet, bliver de Herrer John & William Browns & Compagnies Boes 3de Gaarde, Maglegaard, Tranegaard og Getrenensand kaldet, beliggende ved Charlottenlund paa Kiøbenhavns Amt, med tilhørende Jorder, ved offentlig Auction 3die og sidste Gang i berørte Maglegaard opbuden, for enten samlede eller separate til de Høystbydende at bortsælges; hvilke 3de Gaarde med tilhørende Jorder, Følge Vurderings Forretning af Dato 25de Maji sidstleden, bestaaer iblandt andet af: A. Maglegaard.
Kiøbenhavns Postrytter, 1787-07-27
Kiøbenhavns No. Aar. Fr. Muus, hans Post-Tidender, Fuld Fredagen, den 27 Julii. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1787-07-27
Alexandrien, den 15 Maji. Den berømte gamle Storadmiral, Hassan Pacha, er ankommen hertil fra Cairo, og er i Begreb med at indskibe sin hele Bagage paa et 60 Kanonskib, som skal føre ham tilbage til Constantinopel. Han bringer utroelige Skatte med sig, som han har frataget de ulykkelige Kiøbmænd, der vare paa Murad Beys Partie. Alle Arabernes Casteller ere af ham udplyndrede, og han har inddrevet meget store Contributioner, men med alt dette ikke endda tilveyebragt Roligheden i Ægypten, hvor alting endnu er i fuld Giæring. – Strax efter hans Ankomst her erfarede man ved en Expresser, at de slagne rebelske Beyer vare flygtede til Over=Ægyptens Bierge, og havde ikke i nogle Uger ladet sig see; men med eet ere de i stor Mængde atter rykkede frem, have angrebet den tyrkiske Avantgarde, og erholdet en fuldkommen Seyer over Jsmal Kihaja.